Diari Oficial de la Generalitat Valenciana


Sumari del DOGV 5762, del 14-05-2008 (2008/4783)

Assumpte civil 000055/2007. Notificació de la sentència a Grupo Bertolín i altre.
---------------------------------------------------------------------------------

### Dades del document

Número de DOGV
:   5762

Data del DOGV
:   14-05-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/4783


Data del document
:   31-03-2008

Organisme emissor
:   Jutjat de Primera Instància Número 3 de Dénia

Tipus de document
:   Edicte

Descriptors 

:   * sistema judicial

Assumpte civil 000055/2007. Notificació de la sentència a Grupo Bertolín i altre. [2008/4783]  
Secretari judicial: Arturo Visus Sanz.  
Judici verbal 000055/2007  
Part demandant: María Ángeles Fornes Costa.  
Part demandada: Grupo Bertolín y Covinain.  
Sobre: reclamació de quantitat.  
En el judici referit s'ha dictat la resolució que, literalment, és com es diu:  
«Jutjat de Primera Instància i Instrucció número 3 de Dénia  
Actuacions de judici verbal número 55/2007   
Sentència  
Dénia, 28 de març de 2008   
Aitana Ramón Martín, jutgessa substituta del Jutjat de Primera Instància i Instrucció número 3 de Dénia, ha vist estes actuacions de judici verbal número 55/2007 que se segueixen a instància de Mª Ángeles Fornés Costa, representada pel procurador dels tribunals senyor Sastre Botela, i assistida pel lletrat senyor Ferrer Peiró, contra la mercantil Covinain, SL, declarada en situació de rebel·lia processal, i la mercantil Grupo Bertolín, SAU, representada pel procurador dels tribunals senyor Giner i assistida pel seu lletrat; sobre la reclamació d'una quantitat.  
Antecedents de fet  
Primer. El procurador dels tribunals senyor Sastre, en la representació processal acreditada, va formular amb data 8 de gener de 2007 la demanda de judici verbal sobre la reclamació d'una quantitat contra les mercantils Covinain, SL, i Grupo Bertolín, SAU, que correspongué per torn a este Jutjat, la qual es va admetre a tràmit i es va registrar amb el número 55/2007 d'actuacions, i es va incoar; es va assenyalar la realització de judici amb la citació de totes les parts.  
Segon. En l'acte de judici van comparéixer totes les parts, llevat de la mercantil Covinain, SL, que va ser declarada en situació de rebel·lia processal, les quals van al·legar tot el que van considerar convenient, proposant la prova de què intentaren fer ús que, una vegada admesa la declarada pertinent, va ser practicada amb el resultat que es pot veure en les actuacions, les quals van quedar conclosos per a sentència.  
Fonaments de dret  
Primer. L'actora exerceix una acció de reclamació de la quantitat de 802,72 euros, més els interessos i costes pels danys i perjudicis que diu que ha patit com a conseqüència del sinistre ocorregut a la localitat de Dénia el dia 2 de setembre de 2004, consistent en la caiguda de formigó sobre el vehicle de la seua propietat, el turisme Peugeot 106, matrícula A-2510-CN, procedent de l'obra sítia al carrer de Ramón Ortega, cantonada a l'avinguda de Campo Torres de la localitat esmentada, que està sent executada per les mercantils demandades; tot això a l'empara del que disposen els articles 1902 i 1903 del Codi Civil.  
La mercantil demandada Covinain, SL, després de ser degudament citada a termini, no va comparéixer en les actuacions personant-se en la forma escaient, ni va contestar la demanda formulada en sentit contrari; no va al·legar ni provar cap fet impeditiu, extintiu, obstatiu, ni excloent de la pretensió de l'actora. I va ser declarada en rebel·lia de conformitat amb el que estableixen els articles 23, 31 i 496 de la Llei d'Enjudiciament Civil.  
La mercantil codemandada Grupo Bertolín, SAU, s'oposa a les pretensions de l'actora, per estimar, en síntesi, que el sinistre es produeix únicament per la culpa de la mercantil Covinain, SL, qui tenia subcontractades les tasques de formigonat i s'encarregava d'adoptar les mesures de seguretat necessàries durant el desenvolupament dels treballs que es contractaven, i sol·licita la desestimació de la demanda, amb la condemna expressa en costes a l'actora.  
Segon. De la prova aportada i practicada en l'acte de judici, apreciada en el seu conjunt d'acord amb les regles de la sana crítica, s'estima suficientment acreditat que el dia 2 de setembre de 2004 Mª Ángeles Fornés Costa va patir danys en el vehicle de la seua propietat, el turisme Peugeot 106, matrícula A-2510-CN, consistents en taques de formigó sobre el capó, els laterals i la part superior del turisme esmentat, com a conseqüència de les obres que estaven executant les mercantils Grupo Bertolín, SAU, i Covinain, SL, a l'avinguda de Ramón Ortega, cantonada avinguda Campo Torres, atesa la falta d'adopció per les codemandades de cap mesura de seguretat que haguera evitat els danys referits. El cost de la reparació dels danys arriba a la suma total de 802,72 euros.  
- Tot el que s'ha dit adés està acreditat amb la documental que figura en les actuacions, i que consisteix en: el permís de circulació del vehicle turisme matrícula A-2510-CN (doc. 1 de la demanda); la factura de reparació dels danys del vehicle (doc. 3 de la demanda); la còpia de l'informe emés pel cos de la Policia Local de Dénia (doc. 2 de la demanda), en què es constata la realitat dels danys en el vehicle propietat de la senyora Fornés, així com la identificació de les empreses constructora i encarregada del formigonat; i la documental aportada per la demandada, consistent en el contracte de subcontracta d'obra entre les mercantils codemandades; tot això resulta corroborat amb la declaració de la senyora Fornés, la qual va afirmar que havia reparat el seu vehicle (min. 7:37 i 9:51 del CD de gravació de l'acte del judici), que en els voltants de les obres no s'havia adoptat cap mesura de seguretat, com ara la prohibició d'estacionar o la cobertura amb plàstics (min. 8:28 del CD de l'acte del judici); la declaració de l'agent del policia local que va emetre l'informe que figura en les actuacions (doc. 2 de la demanda) i que va manifestar que els vehicles esmentats en l'informe, entre estos el turisme Peugeot 106, matrícula A-2510-CN, estava estacionat al lloc dels fets i presentava danys consistents en taques de formigó (min. 14:11, 14:41 y 14:53 del CD de l'acte del judici); i, finalment, la declaració de Martina Saoudi Font, qui així mateix va manifestar que havia presenciat les taques de formigó que presentava el turisme Peugeot 106, matrícula A-2510-CN, propietat de la senyora Fornés (min. 16:56 del CD de l'acte del judici), així com la falta d'adopció de mesures de seguretat adequades a la realització de les obres executades (min. 17:07 del CD de l'acte del judici).  
Tercer. De les premisses de fet anteriors declarades provades, es fa evident la viabilitat de l'acció exercida per l'actora, atés que s'han acreditat les qüestions següents:  
a) L'existència d'una acció culpable o negligent per part de les mercantils codemandades, les quals per no adoptar mesures de seguretat adequades a les obres que s'estaven executant, van produir danys en diversos vehicles que estaven estacionats als voltants de les obres. En este cas estem en un supòsit de responsabilitat extracontractual per fet alié, disposada en l'article 1903 del Codi Civil, que es fonamenta en la intervenció de culpa in eligiendo o in vigilando per infracció del deure del culpat atribuïble a la contractista (Grupo Bertolín, SAU) en la selecció de la subcontracta (Covinain, SL) o en el control de l'activitat que esta ha desenvolupat (SSTS de 15 de maig 1977, 5 juliol 1979 i 17 març i 30 desembre 1980). En este punt, no pot oblidar-se que, en l'àmbit de la subcontractació, la subcontracta s'introdueix en l'àmbit de l'activitat de la contractista principal, realitzant-ne una part, de manera que el dany que puga originar l'actuació de la segona no és distint sinó comú; amb això, el fet mateix de la subcontractació implica ja una certa relació de dependència o subordinació entre el contractista i subcontractista i una necessitat de vigilància i control d'esta última en tant que realitza el que ha contractat directament la primera. Amb això, clarament es justifica una imputació a la contractista dels danys produïts per la seua subcontracta d'acord amb l'article 7949 AC (SAP Madrid 11-IX-99).  
b) L'existència d'uns danys produïts al vehicle propietat de la senyora Fornés, la reparació dels quals ascendeix a la quantitat de 802,72 euros (doc. 3 de la demanda).  
c) Una clara relació de causalitat entre l'acció culpable i el dany efectivament produït ja que, si s'haguera adoptat alguna mesura de seguretat adequada a les obres que s'estaven executant, probablement, el sinistre que ens ocupa no s'haguera produït; hi concorren per tant els pressupostos de culpa que es deriven d'actes o omissions en què intervinga qualsevol gènere de culpa o negligència no penada per la llei, disposada en els articles 1088, 1089, 1090, 1093, 1902 i 1903 del Codi Civil; cosa que obliga a estimar íntegrament la demanda interposada, i condemnar les mercantils Grupo Bertolín, SAU, y Covinain, SL, a pagar directament i solidàriament a la demandant, Mª Ángeles Fornés Costa la suma reclamada com a principal de 802,72 euros pels danys produïts al vehicle de la seua propietat.  
Quart. En matèria d'interessos, correspondrà igualment a les mercantils codemandades, per pagament directe i de forma solidària, els interessos meritats sobre esta quantitat (802,72 euros), des de la data d'interposició de la demanda (8 de gener de 2007), d'acord amb el que disposa l'article 1108 i 1109 del Codi Civil.  
Cinqué. De conformitat amb el que estableix l'article 394 de la Llei d'Enjudiciament Civil, i atés que s'ha estimat íntegrament la demanda, pertoca imposar el pagament de les costes processals produïdes en este procediment a les demandades.  
Vistos els preceptes legals esmentats i tots altres aplicables de forma general i pertinent;   
Dispositiva  
Amb l'estimació de la demanda formulada pel procurador dels tribunals, senyor Sastre Botella, en nom i representació processal de Mª Ángeles Fornés Costa, contra les mercantils Grupo Bertolín, SAU, i Covinain, SL:  
a) Condemne les mercantils Grupo Bertolín, SAU, i Covinain, SL, a pagar directament i solidàriament a la demandant, Mª Ángeles Fornés Costa, la suma reclamada com a principal de 802,72 euros pels danys produïts en el vehicle de la senyora Fornés.  
b) Condemne les mercantils Grupo Bertolín, SAU, i Covinain, SL, a pagar a l'actora, directament i solidàriament, els interessos legals corresponents a la quantitat esmentada (802,72 euros) des de la data de reclamació judicial (8 de gener de 2007).  
c) Condemne les codemandades a pagar totes les costes processals produïdes en este procediment.  
Deduïu una testimoniança literal d'esta sentència que quedarà en estes actuacions, i incloeu-ne l'original en el llibre de sentències civils d'este Jutjat.  
Notifiqueu la present resolució a les parts, fent-los saber que no és ferma i que hi poden interposar un recurs d'apel·lació, davant d'este Jutjat, en el termini de cinc dies comptadors des de l'endemà de la seua notificació, a l'objecte que, després de la seua interposició, en prenga coneixement l'Audiència Provincial d'Alacant, amb el compliment previ del que estableix l'article 449.3 de la Llei d'Enjudiciament Civil.  
Esta és la meua sentència que, jutjant definitivament en esta instància, pronuncie, mane i firme».  
Publicació. L'anterior sentència va ser llegida i publicada per la jutgessa substituta que la subscriu en el mateix dia de la data, mentre celebrava audiència pública; jo en done fe.  
Atés que es desconeix l'actual domicili o residència de la part demandada, mitjançant la provisió de 10 d'octubre de 2007 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat per a dur a terme la diligència de notificació de sentència.  
Dénia, 31 de març de 2008.- El secretari judicial: Arturo Visus Sanz.